

Targedau Aseiniad diwethaf
Rhan ysgrifenedig 
1. Edrycha ar ganllawiau cyfeirnodi Harvard eto a’u cymhwyso’n gyson i dy waith, a phrawf-ddarllena dy waith er mwyn gwirio'r cyfeirnodi a'th iaith.
2. Ystyria safbwyntiau gwahanol er mwyn cyfoethogi dy ysgrifennu academaidd.    
3. Datblyga feirniadaeth yn dy ysgrifennu, yn hytrach na bod yn rhy ddisgrifiadol.  Gellir gwneud hyn drwy gysylltu pob dadl a safbwynt at lenyddiaeth / tystiolaeth / damcaniaeth.
 Poster
1. Cadw yn dynn at friff yr aseiniad a sicrhau bod yr holl wybodaeth/nodweddion perthnasol yn bresennol.
2. Darllena'n ehangach a defnyddia lenyddiaeth i gefnogi pam mae strategaethau a dulliau penodol wedi'u dewis. 
Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol
Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb 
Mae addysgu a dysgu da yn ymestyn oddi mewn ac ar draws Meysydd Dysgu a Phrofiad (Donalsdon, 2015:68)
Gan ddefnyddio’r 3 egwyddor bedagogaidd a’u nodir uchod. Trafodwch y rhain mewn perthynas a’ch profiad yn yr ysgol gan ddangos dealltwriaeth sicr, nodi cryfderau a meysydd i’w datblygu.


Yn y modiwl yma edrychwyd ar wybodaeth ar egwyddorion addysgegol a amlinellir yn ddogfen ‘Dyfodol Llwyddiannus’. Edrychwyd ar asesu ar gyfer dysgu, perthnasau cadarnhaol ac ymreolaeth dysgu yn ogystal a meddylfryd a grym ymdrech. Dysgwn yn y modiwl yma rolau a chyfrifoldebau athro proffesiynol a’r angen i fod yn rhan o gymuned broffesiynol wrth wneud 4 wythnos o ymarfer dysgu. Trwy hyn roeddwn wedi ystyried rôl yr athro proffesiynol yng ngoleuni arfer trawsffurfiol trwy gwrdd, profi a rhannu egwyddorion addysgegol. Dysgwn am addysgeg y cyfnod sylfaen sy’n  cyfeirio at y cysylltiad rhwng yr athrawon, y plant, yr amgylchedd dysgu a’r gweithgareddau sy’n cael ei wneud. Yn ystod y modiwl rydw i yn ymgyfarwydd a'r eirfa sydd yn gysylltiedig o ran y Meysydd dysgu a phrofiad, deall y 3 Cyfrifoldebau trawsgwricwlaidd, pwrpas y Pedwar diben a datblygu dealltwriaeth o'r 12 Egwyddor addysgegol.
Y Cyfnod Sylfaen
Mae’r Cyfnod Sylfaen yn unigryw i Gymru ac yn gwricwlwm statudol ar gyfer pob plentyn tair i saith oed. Cyflwynir saith maes dysgu sef:
1.  Datblygiad Personol a Chymdeithasol, Lles ac Amrywiaeth Ddiwylliannol, 
2. Sgiliau Iaith, Llythrennedd a Chyfathrebu, 
3. Datblygiad Mathemategol, 
4. Gwybodaeth a Dealltwriaeth o’r Byd, 
5. Datblygiad Corfforol 
6.  Datblygiad Creadigol.
7. Datblygu’r Gymraeg
Er hyn yn ystod fy ymarfer dysgu ni ddefnyddiwyd y maes dysgu ‘ datblygu’r Gymraeg gan ein bod yn addysgu pob maes arall yn y Gymraeg ac mae’r maes yma yn cael ei ddatblygu yn ystod pob gwers. Mae’r cwricwlwm y Cyfnod sylfaen yn pwysleisio pwysigrwydd gweithredu dull plentyn- ganolog wrth edrych ar bethau trwy bersbectif plentyn a rhoi cyfle i blant ddysgu trwy brofiadau a trwy wneud.  Credai Margaret McMillan bod plant yn dysgu orau trwy brofiadau uniongyrchol a bod dysgu yn weithredol yn fuddiol iawn i blant. Dywed bod angen i blant gael mynediad i ystod eang o ddeunyddiau a gallu eu harchwilio'n rhydd. Mae Froebel yn tynnu sylw at ba mor bwysig yw hi i blant ddysgu heb bwysau allanol gan ymarferwyr a chredai bod y bobl rydyn ni'n cwrdd , yr amgylchedd a'r awyrgylch, yr un mor bwysig â'r hyn rydyn ni'n ei ddysgu. Rhoddodd Mcmillan pwyslais mawr ar chwarae awyr agored. Cytuna Montessori bod dysgu yn yr awyr agored yr un mor bwysig a dysgu dan do. . Er hyn nid oedd Montessori yn credu bod chwarae esgus yn bwysig a chredai bod angen i blant wneud pethau go iawn e.e. coginio neu arddio gydag offer ac offer go iawn. Roedd hi’n credu bod angen i chwarae i blant fod yn fwy strwythuredig a heriol. Anghytuna Steiner gyda hyn gan gredu bod dychymyg plentyn yn holl bwysig i'w ddatblygiad hyd at 14 oed. “Mae Datblygiad Personol a Chymdeithasol, Lles ac Amrywiaeth Ddiwylliannol wrth wraidd y Cyfnod Sylfaen, a chaiff sgiliau plant eu datblygu ar draws yr holl Feysydd Dysgu wrth iddynt gymryd rhan mewn gweithgareddau dysgu drwy brofiadau, a gynhelir dan do ac yn yr awyr agored.” (Fframwaith y Cyfnod Sylfaen tud 9 2015).  Gall plant fod yn sensitif ac yn ansicr ynghylch eu hemosiynau a'u hymdeimlad o’i hunan ac yn mynegi a phrofi bywyd trwy eu teimladau a'u hemosiynau. (Steiner) Canolbwyntir y cyfnod sylfaen ar y plentyn fel unigolyn a rhoddir sylw i ddatblygiad cyfannol y plentyn. ( Egwyddorion a Gwerthoedd Gofal, Chwarae, Dysgu a Datblygiad Plant (0-19 oed) ) Rhoddwyd y Cyfnod Sylfaen cyfle iddynt ddatblygu dealltwriaeth o’i hun a’r byd o’i chwmpas. “Mae’r Cyfnod Sylfaen yn cefnogi hunaniaeth ddiwylliannol pob plentyn, a hynny er mwyn dathlu gwahanol ddiwylliannau a helpu plant i adnabod eu diwylliant eu hunain a diwylliannau eraill a meithrin ymwybyddiaeth gadarnhaol ohonynt.” (Fframwaith y Cyfnod Sylfaen tud 9 2015). Trwy edrych ar y fframwaith gall weld bod y meysydd dysgu yn caniatáu i blentyn i wneud penderfyniadau a datrys problemau ac yn caniatáu iddynt ddatblygu i fod yn annibynnol ac yn hyderus.
Yn ystod fy oriau a gwariwyd yn ysgolion yn ystod fy mhrofiad ymarfer dysgu a diwrnodau pontio roeddwn wedi sylweddoli bod llawer o addysgu trawsgwricwlaidd. Dysgais ei bod hi’n ffordd eang o ddysgu ac yn rhoi cyfle i blant ddatblygu sgiliau gwahanol mewn ystod o ffyrdd. Mae trawsgwricwlaidd yn derm a ddefnyddir i ddisgrifio gwybodaeth, gweithgareddau, sgiliau neu fentrau a gymhwysi ar draws y cwricwlwm ac nad ydynt wedi’u cyfyngu i un maes/pwnc (Barnes, 2015).  Mae addysgu a dysgu yn drawsgwricwlaidd yn rhoi c mae wedi ei deilwra i ddiddordebau ac anghenion y plant. Er hyn gall fod yn ailadroddus a gall cysylltiadau rhwng rhai pynciau fod yn denau. Mae'r ffordd yma o addysgu yn gyd fynd gyda syniadau o ddysgu cyfannol, naturiol a dysgu drwy brofiad. Hefyd mae’n unol a datblygiad gwybyddol plant a’u safbwynt o’r byd. Ar y llaw arall nid yw gwaith ar thema bob amser yn cael ei asesu’n drylwyr a gall hyn achosi diffyg cydlyniad a dyfnder. Mae addysgu yn drawsgwricwlaidd yn herio sicrhad dilyniant ac asesiad o sgiliau maes ond mae’r dysgu yn digwydd mewn cyd-destunau ‘go iawn’ a perthnasol sydd yn bwysig gan ei fod yn helpu’r plant i wneud synnwyr o’r hyn maent yn dysgu a’i pharatoi i fod yn unigolion annibynnol a hyderus. nodir tri chyfrifoldeb trawsgwricwlaidd yn y Cyfnod Sylfaen sef:
1. Llythrennedd 
2. Rhifedd
3. Cymhwysedd Digidol 
‘Os yw cwricwlwm wedi’i ddiffinio’n bennaf ar sail pynciau sydd ar wahân i’w gilydd, mae’n hawdd ei droi’n amserlen sydd weithiau yn gwthio dysgu trawsgwricwlaidd pwysig i’r cyrion’(Donaldson, 2015, t. 35). Gall plant datblygu ei sgiliau, gwybodaeth, ei chreadigrwydd a'u gallu i resymu a datrys problemau wrth ddysgu yn drawsgwricwlaidd. Gallwn bersonoli’r dysgu trwy gynllunio dysgu yn drawsgwricwlaidd wrth ddod o hyd a defnyddio diddordebau’r plant yn rhan o’i ddysgu. Hefyd gallwn baratoi gweithgaredd er enghraifft ymweliad addysgol neu ymwelydd yn dod i'r dosbarth. 
 
Gwledydd eraill  
 
Yn ysgolion HighScope mae athrawon yn codi diddordeb plant mewn dysgu trwy greu amgylchedd sy'n eu hannog i archwilio deunyddiau dysgu a rhyngweithio ag oedolion a chyfoedion. Maent yn canolbwyntio ar gefnogi dysgwyr cynnar wrth iddynt wneud penderfyniadau, meithrin sgiliau academaidd, datblygu'n gymdeithasol ac yn emosiynol, a dod yn rhan o gymuned ystafell ddosbarth. Mae dysgu gweithredol yn graidd i'r Cwricwlwm HighScope. Ei sylfaen yw i  blant ifanc ennill gwybodaeth trwy eu chwarae naturiol a'u rhyngweithio â'r amgylchedd, digwyddiadau a phobl eraill. Mae’r athrawon yn trefnu’r ystafell ddosbarth gyda deunyddiau penagored amrywiol sy'n adlewyrchu cartref, diwylliant ac iaith plant. Mae'r ystafell wedi'i threfnu a'i labelu i hyrwyddo annibyniaeth ac annog plant i gyflawni eu bwriadau.
Yn Seland Newydd cyflwynwyd cwricwlwm Te Whāriki. Cafodd ei gyflwyno yn gyntaf yn 1996 ac wedi ei diweddaru yn 1017. Mae Te Whariki wedi cael ei selio ar weledigaeth i blant sydd yn ddysgwyr a chyfathrebwyr cymwys a hyderus, iach eu meddwl, eu corff a'u hysbryd, yn ddiogel yn eu synnwyr o berthyn ac yn y wybodaeth eu bod yn gwneud cyfraniad gwerthfawr i gymdeithas. Mae cwricwlwm addysg plentyndod cynnar Seland Newydd yn seiliedig ar chwarae ac mae parodrwydd yr ysgol yn ymwneud yn fwy â dysgu gwytnwch a chymryd risg, nag y mae’n ymwneud â  llythrennedd neu rifedd.  
Mae cwricwlwm Montessori yn pwysleisio amgylchedd eang, agored, taclus, dymunol o ran ymddangosiad a lle syml. Mae’r dosbarth yn lle mae pob elfen yn bodoli am reswm er mwyn helpu yn natblygiad y plentyn. Mae'r amgylchedd yn gymesur ag uchder a maint y plant, ac mae ganddo silffoedd a byrddau a chadeiriau isel o wahanol feintiau lle gall plant eistedd yn unigol neu mewn grwpiau. Rhennir yr ystafell ddosbarth yn feysydd thema lle mae deunyddiau cysylltiedig â llyfryddiaeth yn cael eu hamlygu ar y silffoedd, gan ganiatáu rhyddid mawr i symud. Gall plant weithio mewn grwpiau neu yn unigol, gan barchu eu harddull. Mae'r amgylchedd a baratowyd yn cynnig cyfleoedd i'r plentyn ymrwymo i waith diddorol a ddewiswyd yn rhydd, sy'n dod â chyfnodau hir o ganolbwyntio na ddylid ymyrryd a. Datblygwyd rhyddid o fewn terfynau clir, ac mae hyn yn caniatáu i blant fyw mewn cytgord ag eraill yn y gymdeithas y maen nhw'n perthyn i yn yr ystafell ddosbarth. Creda Montessori y dylai pob addysgwr ‘dilyn y plentyn’  a chydnabod anghenion a nodweddion esblygiadol pob oedran a dylid adeiladu amgylchedd ffafriol, corfforol ac ysbrydol wrth ymateb i anghenion y plentyn. Yn ddull Montessori mae'r oedolyn yn arsylwr sydd yn helpu ac yn ysgogi'r plentyn gyda'i holl ymdrech. Mae hyn yn caniatáu i blant weithredu, beth maen nhw eisiau ac i feddwl ar eu pen eu hun, ac yn eu helpu i ddatblygu hyder a disgyblaeth fewnol.  
Mae ysgolion Montessori, Waldorf a Reggio Emilia yn oedi cyn cyflwyno rhai pynciau nes bod gan y plant diddordeb ac yn barod ei ddysgu. Cred Bruner y gellir dysgu unrhyw bwnc i unrhyw blentyn ar unrhyw oedran. 
Yn null Reggio Emilia a chynlluniwyd gan Loris Malaguzzi mae’r amgylchedd dysgu yn cael ei ystyried yn lle sy’n groesawgar, yn esthetig, yn ddiwylliannol o’r gymuned , yn cofleidio natur a lle sydd wedi ei lenwi a deunyddiau pwrpasol. Yn ystod fy mhrofiad addysgu proffesiynol roedd ein thema ni i ymwneud ar ardal leol ac felly roedd awyrgylch y dosbarth yn un cymunedol iawn lle'r oedd yna fap 3D o’r ardal leol a wnaeth y plant eu hun trwy ddefnyddio bocsys a oedd y plant wedi dod mewn ei hun o adref wrth ailgylchu ac roedd yna brosiect a wnes i gyda’r plant lle gwnaethom ni pentref yr ardal a leolwyd yr ysgol ac yna ei goleuo gan ddefnyddio gwifrau batri a bwlb. Mae cynllun amgylchedd Reggio Emilia yn hyrwyddo perthnasoedd, cyfathrebu, cydweithredu ac archwilio trwy chwarae. Ychwanegwyd   deunyddiau at yr amgylchedd yn feddylgar i hyrwyddo creadigrwydd, sgiliau meddwl a datrys problemau, cwestiynau, arbrofi a chwarae penagored. Cred Rousseau bod angen amgylchedd sydd yn galluogi i blentyn fod yn rhydd i archwilio beth sydd ar gael o amgylch gydag arweiniad oedolyn.

Addysgeg y cyfnod sylfaen
Mae addysgeg yn y cyfnod sylfaen yn cyfeirio at ryngweithiad rhwng athrawon, y plant, yr amgylchedd dysgu a’r gweithgareddau sy’n cael ei wneud. Cyfeiriwyd y term addysgeg at y berthynas rhwng dysgu ac addysgu. Mae addysgeg yn cyfeirio at sut mae’r athrawon yn cyflwyno cynnwys y cwricwlwm i'r dosbarth. Hefyd, mae’n cwmpasu arddulliau addysgu, theori addysgu, adborth ac asesiadau.   
Fy Mhrofiad Addysgu 
Yn fy mhrofiad dysgu, roeddwn i wedi addysgu mewn ysgol lle'r oedd yr adran iau ar fabanod ar wahân. Yn yr ysgol mae 237 o ddisgyblion rhwng 3 a 7 oed ar y gofrestr ac maent wedi’u threfnu’n saith dosbarth. (Adroddiad Estyn 2015). Mae’r ysgol Iau yn darparu addysg trwy gyfrwng y Gymraeg a’r Saesneg ar hyn o bryd mewn dwy ffrwd ar wahân. Blwyddyn 1 a 2 oedd fy nosbarth i ac roedd 29 plentyn i gyd yn y dosbarth. Roedd gennyf 16 disgybl bl.1 a 13 disgybl bl.2. Yn y cyfnod Sylfaen bu 10% o’r disgyblion yn gymwys i dderbyn prydau ysgol am ddim sydd yn ffigwr sylweddol is na chyfartaleddau Cymru. Mae tua 25% o ddisgyblon ag anghenion dysgu ychwanegol sydd hefyd yn is na chyfartaleddau Cymru. Yn fy nosbarth i 2 oedd ar brydau ysgol am ddim ac nid oedd gennyf ddisgybl a anghenion dysgu ychwanegol yn fy nosbarth.
Wrth gynllunio roeddwn eisiau gwneud yn siŵr bod llais y disgybl yn cael ei chlywed. Wrth ddod i adnabod y plant yn yr wythnos gyntaf des i o hyd i weithgareddau roeddwn yn feddw byddant yn mwynhau. Thema'r ysgol oedd ‘ Ein Hardal Leol’ felly des i o hyd i brosiect y gallaf ymwneud ar blant. Roedd llawer o blant yn y dosbarth wrth ei bodd a chreu ac yn hoff o fod yn greadigol felly fe wnaethom ni creu ein pentref lleol ni. Yn ystod fy ymarfer dysgu roeddwn yn dysgu am drydan iddynt ac roeddwn wedi bod yn arbrofi gyda gwifrau bwlb a batri i weld os allwn oleuo'r bwlb. O hyn fe wnes i gysylltu ei thema ein hardal leol wrth i'r prosiect datblygu i ni oleuo'r pentref roeddem wedi creu yn flaenorol. Roedd y dosbarth wrth ei bodd a hyn ac roedd wedi dod ar ddosbarth cyfan gyda’i gilydd. Roeddwn hefyd wedi bod yn dysgu siapiau 3D i'r plant ac felly roedd wedi cysylltu yn dda gyda’r thema wrth drafod siapiau 3D yr adeiladau o amgylch ein pentref ac wrth greu ein pentref allan o focsys cardfwrdd a phethau sgarp. Addysgais yn drawsgwricwlaidd yn ystod fy ymarfer dysgu ac fe wnaeth dod a chanlyniadau da i mi. Gan fod e yn eang roedd wedi galluogi i mi addysgu'r plant am bethau trwy thema sydd yn agos iddyn nhw. Mae egwyddor 2 ‘Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb’ yn cysylltu â fy mhrofiad yma. Hefyd i gysylltu â hyn dysgai bod llais y disgybl yn holl bwysig wrth addysgu. Medd Sylva bod cyfleoedd ar gyfer sgwrsio a meddwl parhaus, a rennir gyda phlant, yn hyrwyddo dysgu effeithiol. ( L.P How children learn 3 2019)
Yn ystod fy wythnos olaf ar fy mhrofiad dysgu fe wahoddir rhieni'r plant i ymweld ei arddangosiadau a’i gwaith. Roedd hyn yn ffordd hyfryd i ddathlu llais y plentyn wrth i rieni cael gweld syniadau’r plant ac yn ffordd i mi gael cyflwyno fy hun yn berson ac iddyn nhw gwrdd â gweld y gwaith rydw i a’r plant wedi bod yn gwneud. Roedd McMillan yn gwerthfawrogi rhieni a’u dylanwad ysgubol sydd ganddyn nhw ar ddysgu eu plant. Cytuna Sylva gyda hyn, credau bod rhieni a gofalwyr yn cael effaith wirioneddol ar ddysgu plant. 
Mae'r ysgol a wnes i wneud fy ymarfer dysgu yn ysgol ECO ac mae ganddynt gyngor eco sydd yn rhan o lais y disgybl. Rhoddir hyn hyder i blant a llais iddynt i bawb cael clywed ei syniadau. Mae erthygl 12 o Hawliau Plant yn dweud ‘Eich hawl i ddweud beth ddylai digwydd ac i rywun wrando arnoch.’  cred bod hyn yn pwysleisio bod defnyddio ‘llais y disgybl’ o fewn dysgu mae’n sicrhau bod y plentyn yn cael yr hawl i'r erthygl yma.  
Wrth fynd ati i gyflwyno defnyddiais strwythur Agoriad, tasg ffocws, diweddglo. Byddaf yn gwneud sesiwn cyflwyno gwers i'r dosbarth cyfan yna mynd a grŵp i wneud y dasg ffocws tra bod y plant arall yn mynd ati i gwblhau ei waith yn ei ardaloedd. Wrth hyn golygir bod yna rhannau gwahanol yn y dosbarth wedi ei rhifo ac mae yna dasgau wedi ei rhoi iddynt yn flaenorol i barhau gyda. Mae gan y plant pasbort sydd â rhifau arnynt ac oes maen wedi cwblhau fel gall lliwio yn y bocs y rhif yna. Dysgais fod hyn yn ffordd dda i blant dysgu gan ei fod yn rhoi annibyniaeth iddynt wneud y dasg trafod yr athro dosbarth yn mynd ati i wneud gwaith ffocws. Hefyd mae’r syniad o roi pasbort iddynt yn ffordd o wneud yr ardaloedd yn fwy hwylus ac iddynt eisiau cwblhau'r tasgau fel ei bod yn gallu lliwio eu pasbort a chael sticer.
Maes fyddaf yn datblygu ar ôl gwneud fy mhrofiad dysgu fydd i gyfarwyddo gyda chynlluniau gwersi a gwerthusiadau gwersi a sicrhau bod adnoddau mawr gweledol yn barod ar gyfer pob sesiwn. Wrth wneud hyn bydd yn sicrhau fwy o drefn i fy ngwersi ac yn rhoi llai o straen arnaf.  
 
Yn bresennol rydym y symud o’r fframwaith y cyfnod sylfaen i'r Cwricwlwm i Gymru. Mae'n amser cyffrous wrth edrych ar ddyfodol addysg ac er i rai cael hi’n anodd wrth symud i ddysgu cwricwlwm cwbl wahanol bydd pawb sydd mewn swyddi o fewn addysg yn helpu ei gilydd wrth symud ymlaen gyda’r newid. Mae system ysgolion Cymru yn wynebu rhai heriau. Mae'r rhain yn cynnwys canran uchel a cynyddol yn y perfformwyr isel a ‘diversity’ o fewn ystafelloedd dosbarth, a chyfran isel o berfformwyr uchel. Nid yw rhai ysgolion yng Nghymru yn gallu ymateb yn llawn i anghenion dysgu eu holl ddisgyblion. (OECD 2014)
Wrth edrych ar fy mhrofiad yn yr ysgol gall weld fy mod i wedi gweld a chynnwys yr egwyddorion yn fy ymarfer. Egwyddor 1, ‘ Mae addysgu a dysgu da yn galw am ddefnyddio cymysgedd o ddulliau sy’n cynnwys addysgu uniongyrchol’  Yn ystod fy mhrofiad darganfyddais bod nifer o ddulliau gwahanol i ddefnyddio gan fod pob plentyn yn unigryw ac nid yw pob plentyn gyda’r un gallu. Wrth ddysgu dosbarth cymysg yn fy mhrofiad yn yr ysgol dysgais fod angen i mi wneud thema gwaith tebyg ond ar lefelau gwahanol gan fod gallu bl.2 yn uwch na gallu bl.1. Defnyddiwyd Egwyddor 2 ‘Mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb’ yn ystod fy amser. Roeddwn wedi cael adborth wrth fy athrawes dosbarth i ddefnyddio eitemau gweledol mawr a phethau mwy realistig ar gyfer ddysgu. Wrth ddysgu siapiau 3D fe benderfynais ddod a siapiau 3D o'r tŷ, yn y dosbarth a thu alla yn yr awyr agored. Roedd hyn wedi elwa dysgu'r plant a gwneud iddyn nhw fwy ymwybodol o’r pethau sydd o amgylch nhw. Gwelwyd defnydd o Egwyddor 3 (Mae addysgu a dysgu da yn ymestyn oddi mewn ac ar draws Meysydd Dysgu a Phrofiad) yn ystod fy mhrofiad ac fe ddefnyddiais yn fy ymarfer addysgu fy hun. Roeddwn i wedi addysgu fy nosbarth yn drawsgwricwlaidd ac fe welwyd buddion mawr i hyn. Gwnaeth y plant gwir mwynhau ein thema ac roedd yn fuddiol iawn fy mod i yn gallu dysgu nhw siapiau 3D a Thrydan o fewn y thema ardal leol.

